Diari Oficial de la Generalitat Valenciana


Sumari del DOGV 7508, del 20-04-2015 (2015/3360)

Convocatòria d'Assemblea General ordinària.
-------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3360


Organisme emissor
:   Caixa Rural de Betxí, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2015/3360]  
En compliment de l'acord adoptat pel Consell Rector d'esta caixa rural i de conformitat amb el que està legalment i estatutàriament establit, es convoca tots els socis de l'entitat per a realitzar l'assemblea general ordinària, el pròxim dia 6 de maig d'enguany, a les 19.30 hores en primera convocatòria i a les 20.00 hores en segona, en el Saló 1964, siti a Betxí, avinguda del Primer de Maig, número 3 (el seu accés s'efectuarà per la cafeteria amb domicili a l'avinguda d'Herminio Pérez, número 4) a fi de tractar els distints punts del següent:  
  
Orde del dia  
1. Examen de la gestió social. Aprovació, si és el cas, dels comptes anuals corresponents a l'exercici econòmic de 2014.  
2. Acords sobre la distribució de resultats.  
3. Aprovació, si és el cas, de la liquidació del pressupost d'ingressos i gastos del fons de formació i promoció de l'exercici anterior i pla d'inversions i gastos del dit fons per a l'exercici en curs.  
  
4. Nomenament d'auditors dels comptes de l'entitat.  
5. Elecció per a la renovació estatutària de membres titulars del Consell Rector, així com per a la designació dels integrants de la Comissió de Recursos.  
6. Canvi de denominació social i, si és el cas, modificació de l'article 1 dels estatuts socials per a adaptar-lo a la nova denominació.  
  
7. Canvi de domicili social i, si és el cas, modificació de l'article 4 dels estatuts socials per a adaptar-lo al nou domicili.  
8. Habilitació al Consell Rector perquè, per si mateix, puga completar, adequar o esmenar la modificació dels estatuts socials aprovada, en la matèria necessària per a poder complir les indicacions o els inconvenients que poguera formular a la dita modificació l'Institut Valencià de Finances o els registres competents amb vista a la seua autorització, qualificació i inscripció dels acords adoptats en els punts anteriors.  
  
9. Estipulació de contractes i assumpció d'obligacions no compreses en la prestació dels servicis financers propis de l'objecte social de l'entitat, a favor de membres del Consell Rector o persones a estos vinculades.  
10. Ratificació de la constitució de la Comissió de Nomenaments i Retribucions i del Comité de Riscos.  
11. Suggeriments i preguntes al Consell Rector.  
12. Decisió sobre aprovació de l'acta. Designació de socis a este efecte.  
  
Betxí, 9 d'abril de 2015.- El president: Vicent Seglar Ballester.  
  
Notes: d'acord amb el que disposen l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha de decidir l'Assemblea, en especial, el text íntegre de la modificació dels estatuts socials l'aprovació del qual es proposa a l'Assemblea General, juntament amb els preceptius informes del Consell Rector, es troben a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents des de l'anunci de la present convocatòria, excepte dissabtes, i fins al dia de realització de l'assemblea,. Els socis tenen dret a rebre gratuïtament, amb la sol·licitud prèvia per escrit, una còpia dels indicats documents.